Diari Oficial de la Generalitat Valenciana


Sumari del DOGV 5379, del 02-11-2006 (2006/11697)

Notificació a Mercedes Giménez Galiano i altre. Judici de desnonament número 499/2005.
--------------------------------------------------------------------------------------

### Dades del document

Número de DOGV
:   5379

Data del DOGV
:   02-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/11360


Organisme emissor
:   Jutjat de Primera Instància Número 1 de Mislata

Tipus de document
:   Anunci

Notificació a Mercedes Giménez Galiano i altre. Judici de desnonament número 499/2005. [2006/A11778]  
Assumpte: desnonament número 499/2005.  
José Vicente García López, secretari del Jutjat de Primera Instància i Instrucció número 1 de Mislata (València).  
Rosa Beleño Cubas, jutgessa del Jutjat de Primera Instància i Instrucció número 1 de Mislata, ha vist les presents actuacions de judici verbal, que se segueixen a instància d'Antonio Pérez Fernández, representat pel procurador dels tribunals Antonio Barbero Giménez i assistit pel lletrat Carlos Bosch Guerrero, contra Mercedes Giménez Galiano i Sergio Ayoldi Giménez, sobre la recuperació de possessió d'una finca donada en arrendament i reclamació de rendes, i ha dictat la present resolució d'acord amb el que es diu:  
«Decisió:  
Estimant íntegrament la demanda formulada pel procurador dels tribunals Antonio Barbero Giménez, en nom i representació d'Antonio Pérez Fernández, contra els demandats Mercedes Giménez Galiano i Sergio Ayoldi Giménez, declare resolt el contracte d'arrendament de data 1 d'octubre de 2004 que vincula ambdues parts, sobre l'habitatge siti a Mislata, carrer del Doctor Gómez Ferrer, número 12, 3r, 6a, i condemne els demandats esmentats a pagar a Antonio Pérez Fernández la quantitat de 2.2505 euros, més els interessos legals d'esta quantitat; i tot això amb imposició expressa de les costes processals produïdes als demandats indicats.  
Notifiqueu la present sentència a les parts, fent-los saber que no és ferma, que no produeix efecte de cosa jutjada, i que s'hi pot interposar un recurs d'apel·lació en el termini de cinc dies davant d'este mateix Jutjat; en cas d'admetre's, l'Audiència Provincial de València el resoldrà, però no s'admetrà en cap cas si no acredita que ha pagat les rendes vençudes i les que d'acord amb el contracte haja de pagar de bestreta o si no les consigna judicialment o notarialment.  
Esta és la meua sentència que, definitivament jutjant en primera instància, pronuncie, mane i firme.  
Part dispositiva:  
S'aclareix la sentència de data 30 de gener de 2006, en el sentit següent:  
..condemnant els demandats esmentats a pagar a Antonio Pérez Fernández la quantitat de 2.250 euros més els interessos legals de la quantitat indicada..  
Notifiqueu la presente resolució a les parts, fent-los saber que forma part de la sentència número 2/2006, dictada en data 30 de gener de 2006, i que el termini per a interposar-hi un recurs comptarà des de la notificació d'esta interlocutòria (article 448.2 de la Llei d'Enjudiciament Civil).  
Així ho acorda, mana i firma Rosa Beleno Cubas, jutgessa del Jutjat de Primera Instància i Instrucció número 1 de Mislata. En done fe.»  
I perquè valga de notificació en la forma legal a Mercedes Giménez Galiano i Sergio Ayoldi Giménez, expedisc i firme la present cèdula.  
Mislata, 20 de setembre de 2006.. La jutgessa: Rosa Beleno Cubas. El secretari: José Vicente García López.